Die wêreld in foto’s – 20 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Model in ŉ skepping van Rick Owens se Lente/Somer 2020-modeversameling vir mans in Parys. (Foto: Thibault Camus, AP) Sorbiese kinders geklee in tradisionele drag woon ŉ Corpus Christi-optog in Crostwitz, Duitsland, by. Die Sorbiese gemeenskap naby die grens tussen Duitsland en Pole is ŉ minderheidsgroep met hul eie taal en is deel van die Rooms-Katolieke Kerk. (Foto: Jens Meyer, AP) Janelle Ihaia poseer vir ŉ foto tydens die jaarlikse Royal Ascot-perdewedren. Dié byeenkoms in Ascot, Engeland, het vroeër bekend gestaan as “Ladies Day”. (Foto: Alastair Grant, AP) Marin Cilic van Kroasië beantwoord ŉ hou van Diego Schwartzman van Argentinië tydens hul enkelspelwedstryd by die Queens Club-tennistoernooi in Londen. (Foto: Frank Augstein, AP) Werkers loop oor die veld van Kaïro se internasionale stadion. Dié stadion in die Egiptiese hoofstad word môre amptelik geopen. (Foto: Hassan Ammar, AP)